UMengameli weCosatu uphika imibiko ethi 'uhlabe ikhefu lokugula' | News24UMengameli weCosatu uphika imibiko ethi 'uhlabe ikhefu lokugula'Durban – UMengameli weCosatu uSdumo Dlamini useyiphebezile imibiko yabezindaba ethi wagcina ukubonakala emicimbini yalo mfelandawonye mhla uMengameli Jacob Zuma ehhahhanyezwa emgumbweni weMay Day, eBloemfontein."Kunemibiko yabezindaba ethi angisabonakali emicimbini yomfelandawonye ngoba ngaphoxeka ngokwenzeka eBloemfontein ngoMeyi ngesikhathi umengameli enqatshelwa ukuba ethule inkulumo ngeMay Day embuthaneni weCosatu."Ngiqhuba umsebenzi weCosatu ngaso sonke isikhathi...kepha ngeke ngicele ukuba ningilandele ngoba angisiye umculi odumile uMichael Jackson," esho ngoLwesibili.UDlamini, obekhuluma nabezindaba mayelana namalungiselelo emashi yeCosatu ehlelelwe uLwesithathu, usole abezindaba ngokuzishaya ngesithende izinkulumo abezenza emicimbini yakamuva.OLUNYE UDABA: 'Asivoteli umfundisi', kusho abe-Cosatu beseka uRamaphosa"Emasontweni amabili edlule bengilapha e-KZN ngizokhuluma emhlanganweni wama-shop steward. Abezindaba bahamba ngingakayethuli ngisho nenkulumo yami. Bahamba ngemuva kokuthi uBlade Nzimande ethe angikho futhi angitholakali," esho.UDlamini uthe "uyabona ukuthi abezindaba bazama ukuhlanganisa umbiko ongamanga ngaye othi uthathe ikhefu ngoba engaphilile"."Ngingumqemane futhi angikaze ngibe sekhefini lokugula. Ngisayingxenye yemisebenzi yomfelandawonye. Angikaze ngibonane nadokotela, ngiye phesheya kwezilwandle izinsuku ezine nje vo, hhayi amasonto amabili. Ngenza umsebenzi weCosatu," esho.Usole labo abathi iCosatu kumele ihlukanise umbimbi lwayo ne-ANC njengabanezinhloso ezithile.Uthe akanaso isikhathi sokuphendula izimfamona ezithi le mashi ngeke ibe yimpumelelo.UDlamini uthe utshalwe e-KZN ukuba azosiza ngamalungiselelo okuhlanganisa imashi yangoLwesithathu emelene noZuma.
